Aarhuus Stifts-Tidende, 1838-10-31
Det er bekjendt, at saavel Østifternes som Nørrejyllands første Stænderforsamlinger indgave Petitioner, om, at der maatte oprettes videnskabelige Realskoler, flere Steder i Landet, og at der i denne Anledning senere blev nedsat en Commission bestaaende af Geheimeconferentsraad Rothe, Biskop Mynster, Conferentsraad og Cancelliedeputeret Lassen, Etatsraad Johnsen, Oberstlieutenanterne Qvaade og Hansen, samt Professorerne Bang og Schouw. Denne Commissions allerunderdanigste Forslag gik ud paa at der maatte under Overbestyrelsen af Directionen for Universitetet og de lærde Skoler samt ved Hjælp af de under denne Directions Ressort henhørende Fonds oprettes 2de høiere Realskoler, een i Odense og en anden enten i Aarhuus eller i Randers, hvorefter det behagede Hs. M. Kongen at bifalde, at den for det Første alene skulde oprettes en Realskole i Aarhuus ved Hjælp af Midler tilhørende det lærde Skolevæsen, samt at der skulde træffes Anstalter til med nogle af de lærde Skoler, om muligt, at forbinde Realklasser (saaledes som allerede er skeet ved Sorø Academies Skole). Aarsagen, hvorfor Forslaget om Oprettelsen af en Realskole i Odense, ei blev bifaldt, har rimeligviis været den, at der her allerede fandtes en privat Realskole, der var opstaaet ved Sammensmeltning af 3de Privatinstituter, hvilken Skoles Udvikling og Virksomhed det derfor vilde være hensigtsmæssigt først at lagttage, og da efter Omstændighederne komme Skolen til Hjælp med aarligt Tilskud, der ei vilde udkræve saa stor en Sum, som Organisationen af en heel ny Skole. Der er imidlertid endnu ikke oprettet nogen Realskole i Aarhuus eller Realklasser indrettede i nogen lærd Skole, og den naturlige Grund hertil har været, at det lærde Skolevæsen ei har været i Besiddelse af de Midler, der vare aldeles nødvendige for samme selv, end sige at det skulde kunne afgive Noget til et nyt og fremmed Øiemed. Et stort Skridt er nu skeet i disse Dage, der vil være gavnligt i begge Henseender baade for det lærde Skolevæsens Forbedring og for Realunderviisningens Fremme. Det er nemlig (som vi anmeldte i sidste Avis) ved allerhøieste Resolution bestemt, at de 3 lærde Skoler i Helsingør, Nakskov og Nyborg, skulle med Udgangen af indeværende Skoleaar, den 30te September 1839, nedlægges og deres Midler deles mellem det lærde Skolevæsen og vedkommende Byers Communer, samt samtlige Lærere sættes paa Vartpenge af lige Størrelse med deres nuhavende Gage. Det lærde Skolevæsen vil derved i sin Tid, naar ovennævnte Vartpenge ere ophørte, foruden at bespare de betydelige Tilskud som de nedlagte Skoler aarligen have krævet af den almindelige Skolefond, tillige i denne kunne inddrage endeel af hine Skolers Kapitaler, og paa den anden Side ville Communerne erholde Midler til at fremme Realunderviisningen, hvis der virkelig findes Trang til saadan i disse Kjøbstæder, eftersom Byerne tillægges Skolebygningerne med Bibliothek og Inventarier, Halvdelen af Stipendiefondernes Kapitaler, foruden enkelte andre Pengeindtægter. At imidlertid Nedlæggelsen af de 3 anførte lærde Skoler vil snart bringe Oprettelsen af en Realskole i Aarhuus istand, er meget at betvivle, eftersom det lærde Skolevæsens Besparelser herved for Tiden ei kunne anslaaes til noget betydeligt Beløb, saalænge der skal udredes Vartpenge til de nu ansatte Lærere, hvilke efter Statskalenderens Udvisende, bestaae af 3 Rektorer og 6 Adjunkter, hvis Gager neppe kunne udgjøre mindre for de 3 Rektorer end mellem 3 a 4000 Rbd. og for Adjunkterne omtrent (Dagen.)et lige Beløb.